El Limón, Venezuela
<s>El Limón je grad od 112,800 stanovnika u saveznoj državi Aragua na sjeveru Venecuele.</s>

<s>On je i administrativni centar Općine Mario Briceño Iragorry.</s>

<s>Geografske i klimatske karakteristike</s>

<s>El Limón leži u kotlini Jezera Valencia, na nadmorskoj visini od 485 metara, sjeverno od Maracaya, sa kojim je praktički spojen u jednu konurbaciju.</s>

<s>Kroz grad protiče rijeka El Limón a nešto sjevernije od njega prostire se Nacionalni park Henry Pittier.</s>

<s>Historija</s>

<s>Teren na kom se danas prostire El Limón, bio je za kolonijalnih vremena feudalno imanje na kom je njegov prvi vlasnik kapetan Diego de Ovalle uzgajao šećernu trsku.</s><s>Na tom imanju izraslo je naselje za smještaj radnika.</s>

<s>Ni nakon stjecanja nezavisnosti El Limón nije puno porastao, po službenom popisu stanovništva iz 1926. bio je selo od svega 327 stanovnika u općini Maracay, koja je tad imala 13.359 stanovnika.</s>

<s>Tokom 1946. sav teren El Limóna bio je dodijeljen Ministarstvu poljoprivrede,  za rad "Politehničkog instituta za poljoprivredu Maracay", na kom je pokrenut rad; Eksperimentalne stanice za poljoprivredu i stočarstvo, Instituta za veterinarstvo i Visoke poljoprivredne škole, pod patronatom Ministarstva poljoprivrede.</s><s>Ni nakon Drugog svjetskog rata nije puno porastao 1955. imao je  2.000 stanovnika.</s>

<s>El Limón je počeo eksplozivno rasti od 1970- ih, zahvaljujući rastu naftne industrije.</s>

<s>Prema zakonu o Lokalnoj samoupravi Države Aragua - 1986. formirana je Općina Mario Briceño Iragorry, sa El Limónom kao administrativnim centrom.</s>

<s>Današni El Limón je grad tekstilne i prehrambene industrije sa tvornicom obuće i udaraljki.</s>

<s>Izvori</s>

<s>Vanjske veze</s>

<s>Municipio Mario Briceño Iragorry</s>

<s>Gradovi u Venezueli</s>

